b"\n_START_ARTICLE_\nHavnafestivalen\n_START_SECTION_\n2017\n_START_PARAGRAPH_\nFestivalen ble arrangert 11. og 12. august.\n_START_SECTION_\nResultat\n_START_PARAGRAPH_\nFestivalen hadde totalt 4\xc2\xa0562 bes\xc3\xb8kende. Omsetningen (inntekter fra sponsorer, billettsalg og salg av mat og drikke) endte p\xc3\xa5 5,4 millioner kroner. Dette ga et overskudd p\xc3\xa5 350\xc2\xa0000 kroner. P\xc3\xa5 festivalomr\xc3\xa5det ble det solgt 7\xc2\xa0771 halvlitere med \xc3\xb8l og 2\xc2\xa0562 kaffe med Baily's. Medregnet frivillig og innleid personell var det totalt 272 personer som var med p\xc3\xa5 \xc3\xa5 f\xc3\xa5 Havnafestivalen til \xc3\xa5 g\xc3\xa5 rundt.\n_START_SECTION_\nFylkeskommunalt tilskudd\n_START_PARAGRAPH_\nHavnafestivalen fikk tildelt 70\xc2\xa0000 tilskuddskroner fra Nordland fylkeskommunes kulturr\xc3\xa5d for 2017.\n_START_SECTION_\n2018\n_START_PARAGRAPH_\nFestivalen ble arrangert 10. og 11. august.\n_START_SECTION_\n#UNGhavna\n_START_PARAGRAPH_\nFredag 10. august 2018 gikk #UNGhavna av stabelen i Kulturbadet. Arrangementet var tilpasset ungdom i aldersgruppa 13 til 18 \xc3\xa5r. Artister som opptr\xc3\xa5dte var Admiral P og Chris Viviano.\n_START_SECTION_\nMini-Havna\n_START_PARAGRAPH_\nL\xc3\xb8rdag 11. august ble det arrangert Mini-Havna i Kulturbadet. Arrangementet var tilpasset barn i alderen fra tre-fire \xc3\xa5r og opp til 15-16 \xc3\xa5r. Her ble det holdt konserter av blant andre Steinkjer-sangeren Kyle Alessandro, kjent fra Norske Talenter og Mosj\xc3\xb8en-danseren Lukas, kjent fra samme program. Etter konsertene var det lakserodeo i vrimleomr\xc3\xa5det og hoppeslott i storsalen. Lakserodeoen var spesiallaget for festivalen. Det var sj\xc3\xb8matbedriften LetSea AS, i samarbeid med Havnafestivalen, som tok initiativ til arrangementet. Flere andre sj\xc3\xb8matbedrifter stilte som sponsor noe som gjorde at arrangementet var gratis.\n_START_SECTION_\nResultat\n_START_PARAGRAPH_\nI underkant av 4000 personer gjestet festivalen, ca. 2000 p\xc3\xa5 fredag og like mange p\xc3\xa5 l\xc3\xb8rdag. 157 frivillige utf\xc3\xb8rte til sammen 2.217 timer frivillig arbeid. Festivalen endte med et underskudd p\xc3\xa5 650\xc2\xa0000. D\xc3\xa5rlig v\xc3\xa6r og ekstremvarsel p\xc3\xa5 b\xc3\xa5de regn og vind var en medvirkende \xc3\xa5rsak til dette. Morten Rudi Johansen fortalte til VG Nett l\xc3\xb8rdag at det bl\xc3\xa5ste ca. 15 meter per sekund og at kastene var oppe i over 20 meter per sekund.\n_START_SECTION_\n2019\n_START_PARAGRAPH_\nFestivalen ble arrangert 9. og 10. august.\n_START_SECTION_\nMini-Havna\n_START_PARAGRAPH_\nL\xc3\xb8rdag 10. august ble det arrangert Mini-Havna. Her ble det fremf\xc3\xb8rt musikk av Sandnessj\xc3\xb8en-artist Mathilde Oline og Emma. Barna kunne ogs\xc3\xa5 glede seg over gratis mat og sukkerspinn samt opptreden av dansegruppen Steps. I overkant av 2\xc2\xa0000 mennesker var innom Mini-Havna.\n_START_SECTION_\nResultat\n_START_PARAGRAPH_\nFestivalen ble bes\xc3\xb8kt av ca. 2\xc2\xa0000 mennesker p\xc3\xa5 fredagen og et sted mellom 2\xc2\xa0400 og 2\xc2\xa0500 p\xc3\xa5 l\xc3\xb8rdagen."